Guðni Th. Jóhannesson forseti Íslands og fyrrverandi prófessor í sagnfræði segir ástandið í Úkraínu skelfilegt. Hann segir að hernaðaráætlun Pútins hafi ekki gengið eftir. Hetjuleg mótspyrna Úkraínumanna hefur verið meiri en valdhafar í Moskvu óraði fyrir.
Hernaðaráætlunin hefur ekki gengið eins og valdhafar í Moskvu með hann í fararbroddi hlutu að hafa séð fyrir. Hetjuleg mótspyrna Úkraínumanna hefur verið meiri en valdhafar í Moskvu óraði fyrir sýnist mér. Að sama skapi hefur samstaða íbúa á Vesturlöndum verið meiri en rússneskir ráðamenn sáu fyrir. Það er vel, við getum ekki gert margt hér á Íslandi við erum herlaus og vopnlaus þjóð en við eigum þó í samstarfi við aðrar þjóðir á Vesturlöndum bæði í Nató og á vettvangi álfunnar. Við getum lagt okkar af mörkum og það fyllir mann vissri bjartsýni í þessum hörmungum öllum að íslensk þjóð er
einróma sem aldrei fyrr í fordæmingu á þessari innrás og árás á óbreytta borgara.
Til lengri tíma litið getur það ekki verið okkar hagur að herveldi komist upp með það að ráðast með ofbeldi og ofsalegu offorswi á annað ríki og við hugsum sem svo að við verðum að láta það yfir okkur ganga. Það er ekki það sem við viljum standa fyrir

Guðni Th. Jóhannesson forseti Íslands segir að hernaðaráætlun Pútins hafi ekki gengið eftir. Hetjuleg mótspyrna Úkraínumanna hefur verið meiri en valdhafa í Moskvu óraði fyrir.